題余文叔山間四時之樓
作者：舒岳祥
朝代：宋

paragraphs: 輕財好事余文叔，磊落襟期端不俗。
外方避地客來多，我亦從君借書屋。
屋前曲徑繞淪漪，池上高樓新結束。
一條碧澗貫虹飛，幾片青霞排闥宿。
四時自換景自留，是中雲月無春秋。
家家見山長在眼，處處有山堪起樓。
不如此樓能著我，磨墨題詩樓上頭。
主人之賢樂復樂，青山曾見此客不。